Neuvoston direktiivi 2000/17/EY, annettu 30 päivänä maaliskuuta 2000, yhteisestä arvonlisäverojärjestelmästä annetun direktiivin 77/388/ETY muuttamisesta - Itävallan tasavallalle ja Portugalin tasavallalle myönnetyt siirtymäsäännökset



Virallinen lehti nro L 084 , 05/04/2000 s. 0024 - 0025



Neuvoston direktiivi 2000/17/EY, annettu 30 päivänä maaliskuuta 2000, yhteisestä arvonlisäverojärjestelmästä annetun direktiivin 77/388/ETY muuttamisesta - Itävallan tasavallalle ja Portugalin tasavallalle myönnetyt siirtymäsäännökset EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 93 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo seuraavaa: (1) Vuoden 1994 liittymisasiakirjan liitteessä XV olevan osan IX "Verotus" 2 kohdan e alakohdan mukaan Itävallan tasavalta saa poiketa jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY(3), jäljempänä "kuudes arvonlisäverodirektiivi", 28 artiklan 2 kohdan säännöksistä ja soveltaa 31 päivään joulukuuta 1998 asti alennettua veroa asumiskäyttöön tarkoitetun kiinteän omaisuuden vuokraamiseen, jos vero on vähintään 10 prosenttia. (2) Kuudennen arvonlisäverodirektiivin 13 artiklan B kohdan b alakohdan mukaisesti tammikuun 1 päivästä 1999 lähtien Itävallassa asumiskäyttöön tarkoitetun kiinteän omaisuuden vuokraaminen on vapautettu arvonlisäverosta ilman oikeutta tuotantopanoksista maksetun veron vähentämiseen. Itävalta voi kuitenkin myöntää verovelvollisille oikeuden verotuksen valitsemiseen mainitun direktiivin 13 artiklan C kohdan a alakohdan mukaisesti. Tällöin on sovellettava yleistä arvonlisäverokantaa sekä tavanomaisia vähennysoikeutta koskevia sääntöjä. (3) Itävallan tasavalta arvioi, että poikkeava toimenpide on yhä välttämätön, koska siirtymäkauden arvonlisäverojärjestelmä on edelleen voimassa ja koska tilanne ei ole tosiasiallisesti muuttunut vuoden 1994 liittymisasiakirjasta käytyjen neuvottelujen jälkeen. (4) Itävallan tasavalta ilmoittaa myös, että jos alennettu 10 prosentin verokanta poistettaisiin, se johtaisi väistämättä kiinteän omaisuuden vuokrauksen kuluttajahintojen kallistumiseen. (5) Portugalin tasavalta sovelsi 1 päivänä tammikuuta 1991 alennettua 8 prosentin verokantaa ravintolapalveluihin. Kuudennen arvonlisäverodirektiivin 28 artiklan 2 kohdan d alakohdan nojalla Portugali sai jatkaa tämän verokannan soveltamista. Kuitenkin verokantojen yleisen muutoksen jälkeen sekä poliittisista ja talousarvioon liittyvistä syistä näihin palveluihin on sovellettu yleistä verokantaa vuodesta 1992. (6) Portugalin tasavalta haluaa ottaa uudestaan käyttöön alennetun verokannan, sillä yleisen verokannan soveltamisen jatkamisella oli haitallisia vaikutuksia erityisesti työpaikkoihin ja harmaan työn kehittymiseen ja yleisen verokannan soveltaminen korotti ravintolapalvelujen kuluttajahintoja. (7) Koska kyseiset poikkeukset koskevat yhdessä jäsenvaltiossa suoritettavia palveluja, kilpailun vääristymisen vaaraa ei voida katsoa olevan. (8) Näin ollen paluuta aikaisempaan tilanteeseen voidaan harkita sekä Itävallan tasavallan että Portugalin tasavallan osalta, jos poikkeusten soveltaminen rajoittuu kuudennen arvonlisäverodirektiivin 28 l artiklassa tarkoitettuun siirtymäkauteen. Itävallan tasavallan on kuitenkin toteutettava tarvittavat toimenpiteet varmistaakseen, että alennettu verokanta ei vaikuta arvonlisäverosta kertyviin Euroopan yhteisöjen omiin varoihin, joiden peruste on määriteltävä uudelleen asetuksen (ETY, Euratom) N:o 1553/89(4) mukaisesti, ON ANTANUT TÄMÄN DIREKTIIVIN: 1 artikla Lisätään kuudennen arvonlisäverodirektiivin 28 artiklan 2 kohtaan alakohdat seuraavasti: "j) Itävallan tasavalta saa soveltaa 12 artiklan 3 kohdan a alakohdan kolmannessa alakohdassa tarkoitettuja alennettuja verokantoja asumiskäyttöön tarkoitetun kiinteän omaisuuden vuokraukseen, jos tämä verokanta on vähintään 10 prosenttia, k) Portugalin tasavalta saa soveltaa 12 artiklan 3 kohdan a alakohdan kolmannessa alakohdassa tarkoitettuja alennettuja verokantoja ravintola-alalla, jos tämä verokanta on vähintään 12 prosenttia." 2 artikla 1. Edellä 1 artiklassa tarkoitettujen valtioiden on pantava täytäntöön tämän direktiivin noudattamisen edellyttämät lait, asetukset ja hallinnolliset määräykset. Niiden on ilmoitettava näistä toimenpiteistä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Edellä 1 artiklassa mainittujen jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 3 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1999 kuudennen arvonlisäverodirektiivin 28 l artiklassa tarkoitetun siirtymäkauden loppuun. 4 artikla Tämä direktiivi on osoitettu kaikille jäsenvaltioille. Tehty Brysselissä 30 päivänä maaliskuuta 2000. Neuvoston puolesta J. Sócrates Puheenjohtaja (1) Lausunto annettu 15. maaliskuuta 2000 (ei vielä julkaistu virallisessa lehdessä). (2) EYVL C 75, 15.3.2000, s. 21. (3) EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 1999/85/EY (EYVL L 277, 28.10.1999, s. 34). (4) EYVL L 155, 7.6.1989, s. 9.